FI
24.10.2022
Euroopan unionin virallinen lehti
C 408/33
Ennakkoratkaisukysymykset 1) Sovelletaanko direktiivin 93/13/ETY (1) 4 artiklan 1 kohtaa, siltä osin kuin siinä viitataan sopimuksen tekoon liittyviin olosuhteisiin, ja kyseisen direktiivin 7 artiklan 3 kohtaa, siltä osin kuin siinä viitataan samanlaisiin ehtoihin, abstraktiin arviointiin, joka tehdään yli sadan rahalaitoksen miljoonissa pankkisopimuksissa käyttämien ehtojen avoimuuden valvomiseksi ryhmäkanteen yhteydessä ja jossa ei oteta huomioon kyseisestä ehdosta aiheutuvasta oikeudellisesta ja taloudellisesta rasitteesta ennen sopimuksen tekoa annettujen tietojen sisältöä eikä sopimuksen tekoon kussakin tapauksessa liittyneitä muita olosuhteita?
2) Onko direktiivin 93/13/ETY 4 artiklan 2 kohdan ja 7 artiklan 3 kohdan mukaista, että ehtojen avoimuutta voidaan valvoa abstraktisti keskivertokuluttajan kannalta tilanteessa, jossa sopimustarjouksista useat on suunnattu monille eri kuluttajaryhmille ja jossa ehtoja yksipuolisesti määränneitä laitoksia on useita ja niiden liiketoiminta-alueet ovat taloudellisesti ja maantieteellisesti hyvin erilaisia, ja kun yleinen tietämys kyseisistä ehdoista on muuttunut jatkuvasti pitkän ajan kuluessa?
(1)
Kuluttajasopimusten kohtuuttomista ehdoista 5.4.1993 annettu neuvoston direktiivi 93/13/ETY (EYVL 1993, L 95, s. 29)
Ennakkoratkaisupyyntö, jonka Spetsializiran nakazatelen sad (Bulgaria) on esittänyt 13.7.2022 – Rikosoikeudenkäynti, jossa vastaajana on VB (Asia C-468/22) (2022/C 408/43) Oikeudenkäyntikieli: bulgaria Ennakkoratkaisua pyytänyt tuomioistuin Spetsializiran nakazatelen sad
Vastaaja VB
Ennakkoratkaisukysymys Onko [rikosprosessikoodeksin (NPK)] 423 §:n 3 momentin kaltainen kansallisen oikeuden säännös, jonka mukaan henkilön, joka pyytää uutta oikeudenkäyntiä siksi, että hän ei ollut läsnä eivätkä direktiivin (EU) 2016/343 (1) 8 artiklan 2 kohdassa säädetyt edellytykset täyttyneet, on saavuttava henkilökohtaisesti tuomioistuimeen saadakseen tämän pyyntönsä tutkittua sisällöllisesti, kyseisen direktiivin 9 artiklan ja tehokkuusperiaatteen mukainen?
(1)
Eräiden syyttömyysolettamaan liittyvien näkökohtien ja läsnäoloa oikeudenkäynnissä koskevan oikeuden lujittamisesta rikos­ oikeudellisissa menettelyissä 9.3.2016 annettu Euroopan parlamentin ja neuvoston direktiivi (EU) 2016/343 (EUVL 2016, L 65, s. 1).
Valitus, jonka Roberto Aquino on tehnyt 10.8.2022 unionin yleisen tuomioistuimen (ensimmäinen jaosto) asiassa T-253/21., Aquino v. parlamentti, 1.6.2022 antamasta tuomiosta (Asia C-534/22 P) (2022/C 408/44) Oikeudenkäyntikieli: ranska Asianosaiset Valittaja: Roberto Aquino (edustajat: asianajajat L. Levi ja S. Rodrigues)